O **Χένρι Πέρσι, βαρόνος των Πέρσι του Άλνουικ** (1604 - 1659) Άγγλος ευγενής από την Οικογένεια Πέρσι ήταν μικρότερος γιος του Χένρι Πέρσι, 9ου κόμη του Νορθάμπερλαντ ή *"Σοφού κόμη"* και της Λαίδης Ντόροθυ Ντεβερέ. Έγινε μέλος του *Μικρού Κοινοβουλίου* για το Πόρτσμουθ και μέλος του *Μεγάλου Κοινοβουλίου* για τη Νορθάμπερλαντ, συμμετείχε στην *1η ένοπλη εξέγερση* (1641) και στη συνέχεια αποσύρθηκε στη Γαλλία. Διορίστηκε στρατηγός του βασιλικού στρατού και βαρόνος (1643) αλλά έπεσε σε δυσμένεια επειδή υποστήριζε την ειρήνη (1644). Το 1648 παραιτήθηκε αποσύρθηκε στη Γαλλία και η βασίλισσα Ερριέττα Μαρία της Γαλλίας τον δέχτηκε στην ομάδα της, πέθανε στη Γαλλία τον Μάρτιο του 1659.

Πρώτα χρόνια
------------

Σπούδασε στο Άισλγουορθ υπό την επίβλεψη του Μίστερ Γουίλις, καταγράφεται στις 7 Δεκεμβρίου 1624 στην εκκλησία του Ιησού Χριστού στην Οξφόρδη. Ο Χένρι εξελέγη μέλος του Κοινοβουλίου για το Μάρλμπορο (1628) μέχρι την επόμενη χρονιά (1629) που ο Κάρολος Α΄ της Αγγλίας αποφάσισε να καταργήσει το Κοινοβούλιο 11 χρόνια. Στις 21 Μαρτίου 1631 προσπάθησε ανεπιτυχώς να πάρει τη θέση του γραμματέα στο Υπουργείο Οικονομικών.
Ο Στράτφορντ σχεδίασε να τον διορίσει στρατηγό σε μια ομάδα του Ιρλανδικού στρατού αλλά υπό την επίδραση του Λορέντζο Γκάρι η προσπάθεια ακυρώθηκε. Ο Χένρι Πέρσι στάθηκε περισσότερο τυχερός σαν αυλικός, είχε μεγάλη υποστήριξη από τη βασίλισσα Ερριέττα Μαρία που τον χρησιμοποίησε για τα συμφέροντα του αδελφού του Άλγκερνον Πέρσι και του γαμπρού του κόμη του Λέστερ. Υποστήριξε τον κόμη του Πόρτλαντ στη διαμάχη του με τον κόμη του Χόλλαντ τον Μάρτιο του 1633. Η δύναμη του αυξήθηκε συνεχώς, τον Νοέμβριο του 1639 διορίστηκε αρχηγός του ιππικού του πρίγκιπα της Ουαλίας και στις 6 Ιουνίου 1640 διορίστηκε ισόβια κυβερνήτης του Τζέρσεϊ.

Κατηγορίες για συνωμοσία
------------------------

Τον Απρίλιο του 1640 ο Χένρι εξελέγη μέλος του *Μικρού Κοινοβουλίου* για το Πόρτσμουθ και τον Νοέμβριο του 1640 μέλος του *Μεγάλου Κοινοβουλίου* για τη Νορθάμπερλαντ. Ο Πέρσι ήταν ένας από τους αρχηγούς της *"πρώτης ένοπλης εξέγερσης"* τον Μάρτιο του 1641 αλλά σύμφωνα με μερικές πηγές υποστήριζε τον βασιλιά και δεν σχεδίαζε να φέρει στρατό στο Λονδίνο για την υποστήριξη του Κοινοβουλίου. Όταν η συνωμοσία αποκαλύφτηκε προσπάθησε να δραπετεύσει στη Γαλλία αλλά τραυματίστηκε σε μια εξέγερση των κατοίκων του Σάσσεξ και αναγκάστηκε να κρυφτεί. Έγραψε επιστολή στον αδελφό του στην οποία του εξηγούσε το πραγματικό σχέδιο της συνωμοσίας που είχαν κρύψει οι βασιλικοί προκειμένου να τον κατηγορήσουν για προδοσία. Η μόνη ποινή που του επιβλήθηκε ήταν η καθαίρεση του από τη Βουλή των Κοινοτήτων στις 9 Δεκεμβρίου 1641.
Ο Χένρι Πέρσι πήγε στη Γαλλία όταν ξέσπασε ο πόλεμος αλλά ευνοήθηκε από τη βασίλισσα Ερριέττα Μαρία που έστειλε επιστολή στον Κάρολο Α΄ της Αγγλίας και ζητούσε την αποκατάσταση του γράφοντας *"νομίζω είναι πιστός και θα μας βοηθήσει σημαντικά"*. Στις 22 Μαΐου 1643 διορίστηκε στρατηγός του βασιλικού στρατού και δημιουργήθηκε για λογαριασμό του στις 28 Ιουνίου του ίδιου χρόνου η βαρονία των Πέρσι του Άλνουικ.

Ο Χένρι Πέρσι πολέμησε στη *μάχη του Κρόπρεντι Μπρίτζ* στις 29 Ιουνίου 1644 και συνόδευσε τον βασιλιά στην Κορνουάλη αλλά η συμμετοχή του στη συνωμοσία του Χένρι Γουίλμοτ με σκοπό να πιέσει τον βασιλιά να κλείσει ειρήνη τον έριξε σε δυσμένεια και τον υποχρέωσε να παραιτηθεί.
Η απομάκρυνση του όπως λέει ο Κλαρεντόν *"δυσαρέστησε τον στρατό, αν και ήταν αντιπαθής λόγω του εγωισμού του είχε πάντοτε τρεις - τέσσερις οπαδούς που ήταν σταθερά πιστοί μαζί του με καλή φήμη. Δεν παρέσυρε τους οπαδούς του στο ποτό αλλά είχε τη φήμη του καλοφαγά κάτι που οδήγησε λόγω της ανέχειας εκείνη την εποχή περισσότερους οπαδούς στο πλευρό του"*. Ο Πέρσι μαζί με άλλους δυο βασιλικούς ευγενείς φυλακίστηκε από τον βασιλιά στις 11 Ιανουαρίου 1645 επειδή κατηγορήθηκε για αλληλογραφία με τους εχθρούς του και ιδιαίτερα λόγω της επιμονής του να συνομιλεί με το Κοινοβούλιο.
Ελευθερώθηκε λίγες βδομάδες αργότερα και όταν μετέβη στο Έσσεξ να πάρει πλοίο για να πάει στην ήπειρο αιχμαλωτίστηκε ξανά από τον Ουίλιαμ Ουάλερ (1597 - 1668) και τον Όλιβερ Κρόμγουελ στο Άντοβερ.

Στην υπηρεσία της βασίλισσας
----------------------------

Στην ομάδα του Πέρσι *"υπήρχε ένας νέος τόσο όμορφος που ο Κρόμγουελ είχε αμφιβολίες για τις ικανότητες του να πολεμήσει, για να το επιβεβαιώσει του ζήτησε να τραγουδήσει, ο νέος τραγούδησε τόσο κομψά που ο Κρόμγουελ δήλωσε ότι θα ήταν προτιμότερο να συνοδεύεται από Αμαζόνες"*. Ο Χένρι Πέρσι έφτασε στο Παρίσι τον Μάρτιο του 1645, ο βασιλιάς αν και ζήτησε από την Ερριέττα να μην τον εμπιστευτεί εκείνη τον έκανε ξανά ευνοούμενο της. Τον Μάρτιο του 1648 τραυματίστηκε σε μια μονομαχία με τον πρίγκιπα Ρούπερτ και τον επόμενο Οκτώβριο συνελήφθη λόγω ψευδής του αναφοράς στον λόρδο Κολιπέτερ για την παρουσία του πρίγκιπα της Ουαλίας.

Η παρουσία του στην ομάδα των οπαδών της βασίλισσας και του γραμματέα Ρομπέρ Λονγκ τον οδήγησαν σε μεγάλη σοβαρότητα στην αλληλογραφία του με τον Έντουαρντ Χάιντ και τον Έντουαρντ Νίκολας (1593 - 1669). Κατηγορήθηκε σαν άθεος επειδή ήταν οπαδός του Τόμας Χομπς και συμβούλευε τον Κάρολο Β΄ να συμμαχήσει με τους Πρεσβυτεριανούς ή όποιους άλλους τον βοηθήσουν να ανακτήσει τον θρόνο του. Όταν έγινε Καγκελάριος και διευθυντής στο βασιλικό συμβούλιο η αηδία τους έγινε ανεξέλεγκτη. Ο Χάιντ συμφιλιώθηκε ωστόσο με τον Πέρσι και ακολούθησε συνάντηση ανάμεσα στη βασίλισσα και στον γραμματέα του Υπουργείου Οικονομικών, στην *Ιστορία της Επανάστασης* επαινείται έντονα η οικονομική διοίκηση του βασιλικού νοικοκυριού. Ο Χένρι Πέρσι πέθανε άγαμος στη Γαλλία γύρω στον Μάρτιο του 1659.

Παραπομπές
----------

1. ↑  10009559. Ανακτήθηκε στις 9  Οκτωβρίου 2017.
2. 1 2  (Αγγλικά) *Early Modern Letters Online*. 58142e65-e2a6-42ff-a3e6-1ff6641518a4. Ανακτήθηκε στις 9  Οκτωβρίου 2017.
3. 1 2  «Kindred Britain» I11074.
4. ↑  Darryl Roger Lundy: (Αγγλικά) *The Peerage*. p1055.htm#i10545.
5. 1 2  Darryl Roger Lundy: (Αγγλικά) *The Peerage*.
6. 1 2 3 4 5  «Kindred Britain»
7. 1 2  (Αγγλικά) *The History of Parliament*. 1604-1629/member/percy-henry-1604-1659.
8. ↑  Lee, Sidney (1903), Dictionary of National Biography Index and Epitome p. 1029
9. ↑  Firth 1895, p. 413. Cites: Fontblanque, House of Percy, ii. 368; Foster, Alumni Oxon. 1st ser. p. 1146).
10. ↑  'Alumni Oxonienses, 1500-1714: Peach-Peyton', Alumni Oxonienses 1500-1714 (1891), pp. 1131-1154. Date accessed: 3 June 2012
11. ↑  Firth 1895, p. 413. Cites: Report on Lord Cowper's MSS. i. 428).
12. ↑  Firth 1895, p. 413. Cites: Strafford Letters, i. 128, 138.
13. ↑  Firth 1895, p. 413. Cites: Strafford Letters i. 363; Collins, Peerage; Sydney Papers, ii. 506, 527, 642).
14. ↑  Firth 1895, p. 413. Cites: Cal. State Papers, Dom. 1633-4, x. 12.
15. ↑  Firth 1895, p. 413. Cites: Collins, Peerage (Brydges), ii. 344, Sydney Papers, ii. 620).
16. ↑  Firth 1895, p. 413. Cites: Commons' Journals, ii. 337; Evelyn, Diary, ed. Wheatley, iv. 75).
17. ↑  Firth 1895, p. 413. Cites: Green, Letters of Henrietta Maria, p. 138; Black, Oxford Docquets, pp. 40, 52).
18. ↑  A volume of Percy's correspondence as general of the ordnance is preserved in the Bodleian Library (Firth 1895, p. 413. Cites: Rawlinson MS. D. 395).
19. ↑  Firth 1895, p. 413. Cites: 14 August 1644; Diary of Richard Symonds, p. 64).
20. ↑  Firth 1895, p. 414. Cites: Rebellion, viii. 98).
21. ↑  Firth 1895, p. 414. Cites: Gardiner, Great Civil War, ii. 114.
22. ↑  Firth 1895, p. 414. Cites: Recollections by Sir William Waller, 1788, p. 125).
23. ↑  Firth 1895, p. 414. Cites: Cal. State Papers, Dom. 1644-5, pp. 372, 390, 483).
24. ↑  Firth 1895, p. 414. Cites: Hamilton Papers, i. 178; Whitelocke, Memorials, ii. 423).
25. ↑  Firth 1895, p. 414. Cites: Nicholas Papers, i. 172, 213, 285, 293, ii. 18, 20, 113).
26. ↑  Firth 1895, p. 414. Cites: Cal. Clarendon Papers, iii. 161, 330).
27. ↑  Firth 1895, p. 414. Cites: Cal. State Papers, Dom. 1658-9, pp. 115, 335, 562).

Πηγές
-----

* Firth, C. H. (1885–1900). "Percy, Henry (d. 1659)". Dictionary of National Biography. London: Smith, Elder & Co. Additional authorities cited in the article:
* Lee, Sidney, ed. (1903). "Percy, Henry (d. 1659)". Dictionary of National Biography. Index and Epitome. Cambridge University Press.
* De Fonblanque's House of Percy, ii. 368, 430;
* Collins's Peerage, ed. Brydges.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 43281802
* LCCN: n85195796
* ISNI: 0000 0000 2494 4920

 |

 |